Natten til tirsdag klokken 01.30 blev en taxa påkørt i det centrale Aalborg. Det skete, da taxaen kom kørende i østlig retning, og pludselig kom den bagfrakommende bilist alt for tæt på - så tæt, at han påkørte taxaen. De to chauffører holdt ind til siden for at tale, men den ene, ham som havde påkørt taxaen, blev aggressiv og opfarende, og forlod kort efter stedet, fortæller vagtchef ved Nordjyllands Polit, Karsten Højrup. Politiet blev tilkaldt, og patruljen fik fat i manden ikke langt fra uheldsstedet. Det viste sig, at han var spirituspåvirket, og derfor kom han med på politigården, hvor han sover rusen ud i detentionen. Det er en 31-årig mand fra Aalborgområdet, som nu er sigtet forspirituskørsel. Han løslades, når han har sovet rusen ud. Der skete ikke personskade ved uheldet. Taxaen, der blev påkørt fik skader på kofanger og anhængertræk.
En 31-årig mand med sprit i blodet kom lidt for tæt på en forankørende i det centrale Aalborg.